Poko / Perfin-perforatorer 


Poko, hvad er det, er jeg blevet spurgt om mange gange når samtalen i perfinkredse 
falder herpå. Ja, hvad er poko egentlig for en størrelse? 


Poko er en fællesbetegnelse for flere typer af tyske frankeringsmaskiner 
(frimærkepåklæbningsmaskiner) fabrikat Michelius Fig. 1 og 2 og fabrikat Poko (som 
jeg desværre ikke kan vise noget billede af) monteret med frimærker i ruller, 
sædvanligvis med 500 stk. i hver rulle eller i ruller indlagt i kapsler som vist i Fig. 3. 4 
og 5 fabrikat Michelius med henholdsvis 120 stk. til 200 stk. i hver kapsel som 
automatisk påsatte 1, 2, 5 og 7 frimærker på kuverter ved drejning af et håndsving på 
siden af maskinen. 


Andre typer frankeringsmaskiner eksempelvis frankeringsmaskinerne ”Flo-ka” 
Briefmarken-Schnellkleber (tysk type) Fig. 6 og ”POSTSTAMPER” (USA type) Fig. 7 
var også monteret med frimærker i ruller med 500 stk. Disse frankeringsmaskiner 
fungerede ved at man trykkede ned på et håndtag hvorved et frimærke førtes frem fra 
rullen, blev fugtet, fraskåret og påsat kuverten. Alt i én arbejdsgang. 


En type frankeringsmaskine af helt speciel interesse for perfinsamlere var en POKO / 
PERFIN frankeringsmaskine, fremstillet til i tre omgange, på den i forvejen valgte 
frimærkeværdi, at perforere frimærket med firmaets initialer, tal eller logo, skære 
frimærket fra frimærkerullen, fugte og påklæbe frimærket på forsendelsen. 

POKO / PERFIN frankeringsmaskinen var indrettet med et rum i hvis indre der var 
plads til fra 5 til 7 ruller frimærker med 500 stk. i hver rulle af forskellig 
frankeringsværdi. 


Efter indstilling af den ønskede frankeringsværdi perforerede man et frimærke ad 
gangen ved at dreje to gange på et håndtag på siden af maskinen hvorved frimærket 
blev fremført fra rullen og perforeret. Ved endnu en drejning én gang på håndtaget 
førtes frimærket videre frem, blev skåret af rullen, fugtet og påklæbet forsendelsen, der 
i forvejen var ilagt frankeringsmaskinen manuelt med én konvolut ad gangen. 


Et fællestræk for alle disse typer af frankeringsmaskiner var et indbygget tælleværk 
som viste det samlede anvendte portobeløb. Deraf navnet POKO = Portokontrolle. 


Det skal her nævnes, at allerede fra 1910 blev frankeringsmaskiner 
(frimærkepåklæbningsmaskiner) fremstillet af Firma DAPAG-EFUBAG (DAPAG = 
Deutsche Abel-Postwertzeichen — Automaten - Gesellschaft m. b. H. EFUBAG = 
Eisenbahn-Fahrkarten und Billet — Automaten - Gesellschaft m. b. H.). Et 
frimærkeautomat og jernbanebilletselskab. 


Karakteristika for det perfine bogstav i frimærket perforeret i disse frankeringsmaskiner 
var / er den ensartethed hvormed dette fremstår. Hertil kommer de lige afskæringer 
midt i takningen mellem frimærkerne i rullen, så frimærket efter afskæringen fremstår 
med henholdsvis to lige parallelle afskæringer i begge ender når frimærkerne i rullerne 
er lodret oprullet, eller på begge sider som de svenske frimærker der i rullerne er 
vandret oprullet. 


POKO kendes fra mange lande: Danmark, Schweitz, Sverige og Tyskland blot for at 
nævne nogen som det lille udsnit af POKO frimærker på side 294 viser. 

Fig. 1 Fig. 2 


Marken kontroll und aufklebe Maschine Michelius 


Som det ses af illustrationerne her ovenover Fig. 1 og 2, så er der i denne type 
Michelius frankeringsmaskine (frimærkepåklæbningsmaskine) plads til 5 ruller med 
frimærker med 500 stk. i hver rulle. 





Fig. 5 


Der fandtes flere fabrikater af frankeringsmaskiner (frimærkepåklæbningsmaskiner). 
Kendt er yderligere et mærke af fabrikatet Michelius (Fig. 3, 4, og 5), som ikke 
tilnærmelsesvis fik den samme udbredelse som POKO frankeringsmaskinen. Denne 
type Michelius frankeringsmaskinen havde for hver rulle en speciel kapsel med hver 
sin perforeringsanordning. Bemærk den ekstra kapsel der er monteret på maskinen i 
Fig. 3. 





Fig. 7 


De danske POKO perfinbilleder 
Vender vi blikket mod Danmark kendes herhjemme indtil dato kun det her på side 296 
viste og de to følgende på side 298 og 299 viste danske POKO perfinbilleder: 


A/S Det Nordiske Kamgarnsspinderi, 
Sønderborg. 

AFA-nr. 169, 15 øre rød karaveltype. Afstemplet 
06.1929 i Sønderborg. 

Perforeringsstilling 1 forhold til retvendt 
frimærke: Stilling 3 

Rudekuvert afsendt 5.6 1929 
fra Sønderborg til Finland. På 
DANSK ARBEJDE [E bagsiden findes (oplyst af Erik 
HADERSLEV 23 nigun Jensen, Overinspektør Post & 
P Tele museum) et meget svagt 
maskinstempel som viser 
ankomst til Helsingfors den 
8.6. 1929. 
Takst: Brev til Finland 0 — 20 
gr 1 1. vægtklasse 1.1 1927 — 


fs DET NORDISKE KAMGARNSPINDERI 1-7 1940 = 15 øre - AFA-nr. 
SØNDERBORG 169. 





Kilde: Peter Engelbrechts samling, Post & Tele museum. 


Ser man nøje på det afbillede frimærke (det samme som på kuverten) er dette vendt på 
hovedet, hvorimod perfinbilledet ”," heri er perforeret retvendt og tæt på frimærkets 
nederst kant. 


En forklaring på hvorfor frimærket er påsat kuverten vendt på hovedet ”kan være”, at 
det ligger i den måde hvorpå opspolingen af frimærkerullerne er foretaget, for det kan 
ikke udelukkes, at man ved fremstillingen af frimærkerullerne som dengang forgik på 
H. H. Thieles bogtrykkeri ”er kommet til” at opspole frimærkerullen omvendt med 
frimærkets overkant inderst 1 rullen i stedet for underkant inderst, hvilket medfører, at 
frimærket efter perforeringen og frankeringen i frankeringsmaskinen påsættes omvendt 
på kuverten. 


Hvis opspolingen derimod var foretaget med frimærkets underkant inderst i rullen var 
frimærket blevet påsat retvendt på kuverten, hvilket er den mest logiske forklaring, da 
en frimærkepåklæbningsmaskine jo er konstrueret til at påsætte frimærket retvendt på 
kuverten og ikke omvendt. De perfine bogstaver perforeret i frimærket vil altid fremstå 
retvendt uagtet om frimærket i rullen forekommer retvendt eller omvendt opspolet. 


ò ES A M i i i 
Dette forklarer også hvorfor perfinbilledet kT eller M beskrevet her sidst i artiklen 
er perforeret retvendt i et retvendt påsat frimærke. 


Lidt om levering af frimærker i ruller 

Man kan i Post & Tele museets arkivalier F.e.1.c - Sager ang. frimærker i ruller 1895 — 
1965 læse om de firmaer der har ansøgt Generaldirektoratet for post- og 
telegrafvæsenet om levering af frimærker i ruller 1 de ønskede frimærkeværdier der 
passede til de postforsendelser det enkelte firma brugte i deres regi. 

Nu var det ikke helt uden vanskeligheder for firmaerne at få leveret de ønskede 
frimærkeværdier 1 ruller, for mange af de ønskede frimærkeværdier fandtes slet ikke i 
ruller. 


Tager man A/S Det Nordiske Kamgarnsspinderi, Sønderborg som eksempel angående 
en enkelt virksomheds brug af frimærker 1 ruller og de vanskeligheder det medførte, at 
få de ønskede frimærkeværdier i ruller som dette firma skulle bruge i deres regi, kan 
man i Post & Tele museets arkivalier F.e.1.c - Sager ang. frimærker i ruller 1895 — 
1965 i en skrivelse af den 9. februar 1928 fra firmaet til Generaldirektoratet for Post- 
og Telegrafvæsenet Gpt. Jn.B.1928.00113 B (101) læse: 


Gennem det herværende postkontor er vi bleven underrettet om Generaldirektoratets 
Skrivelse af 7.ds. Som vi allerede adskillige gange har fremhævet har vi anskaffet os 
den pågældende frankeringsmaskine efter i forvejen at have forvisset os om de 
forskellige frimærkeværdier kunne fås i ruller. 


Da dette senere har vist sig ikke at have været tilfældet og Generaldirektoratet 
alligevel er gået ind på at levere 35 og 40 øres frimærker i ruller på en speciel 
bestilling og mod betaling af de hermed forbundne udgifter, mener vi, når vi har 
erklæret os indforstået med at betale disse ekstra udgifter, at have opfyldt de krav som 
med rimelighed kan stilles overfor os i dette tilfælde. 


Vi forpligter os til at aftage de 2 x 10 ruller efterhånden som vi bruger dem, men synes 
ikke det kan forlanges, at vi skal betale 10 ruller af hver slags på én gang idet det ville 
betyde et beløb af kr. 4000.00 ca. 


Hvis vi ikke i forvejen havde forvisset os om at vi kunne få alle værdier i ruller havde vi 
ikke anskaffet os en sådan maskine og vi tillader os derfor at henstille til 
Generaldirektoratet under disse forhold lade det herværende postkontor debitere os 
frimærkerne successive som vi aftager dem. 


Vi forbliver med højagtelse 
A/S Det Nordiske Kamgarnsspinderi 


Svaret kom den 18. februar 1928 fra Generaldirektoratet. København. 

I anledning af firmaets skrivelse af 9.februar 1928 ang. Fremstilling af 35 øres og 40 
øres frimærker i ruller til brug for firmaet skal man meddele, at man efter 
omstændighederne herunder de af Pkt. (postkontoret) i Sønderborg givne på delvis 
fejlagtige forudsætninger baserede oplysninger har givet ordre til at lade fremstille 10 
ruller til firmaet af hver af de nævnte frimærkeværdier til successive aftagning ved 
postkontoret i Sønderborg mod betaling af de ved fremstillingen af ruller forbundne 
særlige omkostninger. Det bemærkes dog, at man ikke herved har bundet sig til 
vedblivende at lade disse værdier fremstille i ruller, idet dette vil afhænge af det 
forbrug der vil vise sig at blive gjort af disse. 


E. B. (Efter bemyndigelse). 


Til orientering: 

Af arkivalierne fremgik det også at blandt dem der dengang ansøgte 
Generaldirektoratet for post- og telegrafvæsenet om levering af frimærker i ruller var 
også offentlige myndigheder og firmaer der i deres regi brugte det at perforere deres 
frimærker med deres initialer, logo eller tal: Frederiksberg Kommune, Gyldendalske 
Boghandel, Meyer & Schou, Hermann Raffel, Th. Wessel & Vett, Magasin du Nord, 
Sylvester Hvid og ikke at forglemme A/S Det Nordiske Kamgarnsspinderi i Sønderborg. 


Om de frankeringsmaskiner disse firmaer anvendte var fremstillet til brug for på 
samme måde at påsætte frimærker på kuverter som den frankeringsmaskine A/S Det 
Nordiske Kamgarnsspinderi i Sønderborg brugte fortæller arkivalierne desværre ikke 
noget om. 


Af de to sidstnævnte POKO perfinbilleder hvoraf det ene har bogstav M i perfinbilledet 
er brugeren ifølge Peter Engelbrecht dokumenteret som værende A/S Det danske 
Medicinal- & Kemikaliekompagni. 


Bemærk, at bogstavet M i perfinbilledet har omvendt stilling 1 forhold til retvendt 
frimærke ligesom perfinbilledet Pk har det. Perfinbilledet står på hovedet og meget tæt 
på frimærkets nederste kant. 


Det Danske Medicin- og Kemikaliekompagni A/S 
E også kaldet Medicinalco, i dag DUMEX. 

I 7N AFA-nr.124, 10 øre grøn. Afstemplet 05.1927 1 

København. 

Perforeringsstilling 1 forhold til retvendt frimærke: 

Stilling 3 





CSE, 





Med hensyn til perfinbilledet med bogstaverne ik Fa: eller iTi om man vil i 
perfinbilledet, og som der endnu ikke foreligger nogen dokumentation for, er det 
antageligt, at også dette perfinbillede har tilhørt firmaet A/S Det danske Medicinal- & 
Kemikaliekompagni. Endeligt bevis mangler dog. 


Begrundelsen for denne antagelse er at bogstavet M 1 de to perfinbilleder M og ari er 
identiske, - at datoen for perfinbilledet ut 5 er registreret på AFA-nummer 122, 5 øre 
brun, udgivelsesdato 27. juni 1921, og AFA-nummer 124, 10 øre grøn, udgivelsesdato 
l.oktober 1921, - at perfinbilledet Ma ikke senere, er registreret efter denne dato den 
l.oktober 1921, - at det er påfaldende, at perfinbilledet M som er identisk med 
bogstaverne M i perfinbilledet Ai efter denne dato den 1.oktober 1921, dukker op 
kort tid efter 1 1922, hvilket efter min opfattelse indikerer, at det meget vel kan tænkes, 
at det er den samme perforeringsmaskine der her er tale om blot i en bogstavreduceret 
udgave hvor to af bogstaverne i nålesættets perfinbillede ni med vilje er fjernet. 
Måske på grund af nålesættets konstruktion der måske har bevirket?, at frimærkerne 
gik i stykker når disse blev revet fra frimærkearket, eller måske på grund af 
navneændring til firmanavnet Medicinalco. Det kan man jo kun gisne om?, og ligeledes 
kan man også kun gisne om frimærkerne med perfinbilledet SR som det pågældende 
firma brugte, var 1 ruller. Vi ved det ikke! 


Det Danske Medicin- og Kemikaliekompagni 
A/S? 

AFA-nr.122, 5 øre brun udgivelsesdato den 27. 
juni 1921. 

Perforeringsstilling 1 forhold til retvendt 
frimærke: Stilling 1 


Det Danske Medicin- og Kemikaliekompagni 
A/S? 

AFA-nr.124, 10 øre grøn udgivelsesdato den 
l.oktober 1921, som desværre kun kan vises i 
fotokopi. 

Perforeringsstilling 1 forhold til retvendt 
frimærke: Stilling 1 

Kildehenvisninger / litteratur 
Horst Müller, Artikel: ”In Witten gelochte Briefmarken”. (uddrag). 
Peter Engelbrecht: „POKO“ Perfinisten Nr. 5 


Peter Engelbrecht: ,,A/S Det danske Medicinal- & Kemikaliekompagni“ 
Dokumentation: Perfinisten Nr. 11 


Peter Engelbrechts samling: Kuvert, A/S Det Nordiske Kamgarnsspinderi, Sønderborg, 
Kopi fra Post & Tele museum. v/Erik Jensen, Overinspektør. 


Post & Tele museum: Arkivalier F.e.1.c - Sager ang. frimærker 1 ruller 1895 — 1965. 
Herunder: 

Billedmateriale: Fig. 1 og 2. Gebrauchs — Anweisung får die Marken — Kontroll — und 
Aufklebe — Maschine 

„„Michelius“ (D.R.P.) 1912. Gpd.Jn.I.A.1913. Nr.5014 og Gpd. I/13. M.05316 
Billedmateriale: Fig. 3, 4, og 5. Michelius — Record — Frankierer und Portokontrolleur. 
Frankfurter Druckerei M.B.H., Kronprinzenstr. 45. Indk. 27. Marts. 1914. 
Billedmateriale: Fig.6. ”Flo-Ka” Briefmarken-Schnellkleber" Gpd. IV/26. M.01601. 
Billedmateriale: Fig.7. ”POSTAMPER” fra bladet Vol. XIV, No.7, January 1918. 
“Published monthly by Philatelphis Commercial Museums”. 


Tak 
En særlig tak til Hr. Erik Jensen, Overinspektør, Post & Tele museum for altid 
beredvillig hjælp. 


En særlig tak til Hr. Ove Østerlund for hjælp med den tyske oversættelse. 


En særlig tak til Gustav Hansen, Roskilde for beredvillig hjælp, (Perfinbilledet aTa 
AFA-nr.122, 5 øre brun). 


NB! 

For enkelte illustrationers vedkommende har det ikke været muligt at finde eller 
komme i kontakt med den retsmæssige indehaver af ophavsrettighederne. Såfremt 
forfatteren på denne måde måtte have krænket ophavsretten, er dette sket ufrivilligt og 
utilsigtet. Retsmæssige krav 1 denne forbindelse vil selvfølgelig blive honoreret, som 
havde forfatteren indhentet tilladelse i forvejen. 


